Rašeljka
Rašeljka (turska višnja, magriva, rašeljina, latinski Prunus mahaleb) je grm ili nisko stablo iz porodice ruža. Cvate bijelim cvjetovima iz kojih nastaju crne sitne koštunice. Plod je jestiv. U arapskim zemljama i Turskoj od plodova u košpici priprema se začin za slatka jela. Od drveta su se nekada izrađivale lule za pušenje. Rasprostranjena je na području južne Europe i sjeverne Afrike. U Hrvatskoj raste na primorskim područjima, no ima je i u unutrašnjosti. Koristi se u hortikulturi. Može se koristiti kao podloga kod cijepljenja višnje i trešnje.